Farg‘ona vodiysidagi barcha gaz zapravkalar faoliyati to‘xtatildi

Farg‘ona vodiysi viloyatlaridagi barcha avtomobillarga gaz to‘ldirish kompressor stansiyalari 18-mart soat 18:00 dan 19-mart 06:00 gacha faoliyatini to‘xtatdi. Bu haqda “O‘ztransgaz” AJ xabar qildi.
Qayd etilishicha, Farg‘ona vodiysidagi aholi xonadonlari, ijtimoiy soha va strategik ahamiyatga ega obyektlarni tabiiy gaz bilan barqaror ta'minlash maqsadida vodiy viloyatlaridagi avtomobillarga gaz to'ldirish kompressor stansiyalari ishini to‘xtatgan.
“Vaqtinchalik noqulayliklar uchun uzr so‘raymiz”, — deyiladi xabarda.